Gert Kullamäe

Gert Kullamäe (sündinud 3. juunil 1971 Tallinnas) on eesti korvpallitreener ja endine kutseline korvpallur. 

Eesti korvpallikoondisse kuulunud Kullamäe on valitud 1999. ja 2006. aastal Eesti parimaks korvpalluriks.

Kullamäe lõpetas 1989. aastal Tallinna 54. Keskkooli ning õppis aastatel 1989–1991 Tallinna Pedagoogiline Instituudis kehakultuuri erialal. Korvpallitreeninguid alustas Tallinna Oktoobri rajooni Laste- ja Noorte Spordikoolis Olev Baari suunamisel ja jätkas August Soku juhendamisel.

 Karjäär 
 Mängijana 
Hea kolmepunktiviskajana tuntud Kullamäe mängis peamiselt viskava tagamängijana.

1980. aastate teises pooles kuulus Kullamäe NSV Liidu U16 ja U18 noortekoondistesse. 1987. aastal võitis ta NSV Liidu meeskonnaga pronksmedali FIBA Euroopa kuni 16-aastaste meistrivõistlustel.Nädala juubilar GERT KULLAMÄE 40. vana.kesknadal.ee, 1. juuni 2011 

Debüüdi Eesti meistrivõistlustel tegi ta TPI meeskonna koosseisus 1985. aasta sügisel, kui ta oli vaid 14 aastat ja 4 kuud vana.Gert Kullamäe, 1985. Eesti Korvpalliliit 1989. aastal alustas mängimist Tallinna Pedagoogiline Instituudi ja 1990. aastal Asto meeskonnas, seejärel ka BC Kalevi ning BC Rafteri koosseisus. 

Kullamäe mängis aastatel 1993–1994 Leedus Kaunase Žalgirises ja tuli 1994. aastal Leedu meistriks. 2000–2001 mängis ta Belgia Oostende Telinduse meeskonnas (2000 Belgia superkarika võitjaid ja 2001 Belgia meister), 2002–2004 GHP Bambergis (2003 ja 2004 Saksamaa meistrivõistluste hõbe ) ning 2004–2006 Den Bosch EiffelTowersis (2006 Hollandi meister). Seejärel naasis Eestisse ning mängis Tartu Ülikool/Rock meeskonnas.

Gert Kullamäe on mängijana tulnud seitse korda Eesti meistriks ja võitnud kolm Eesti karikat, samuti tulnud Nõukogude Liidu, Leedu, Belgia ja Hollandi meistriks.

 Treenerina 
2009. aastal lõpetas Kullamäe karjääri tegevsportlasena ja alustas treeneritööd Tartu Ülikool/Rocki meeskonna abitreenerina. Aastatel 2012–2017 oli Kullamäe Tartu Ülikool/Rocki peatreener.

Kullamäe juhendas 2018. aastal Tallinna Kalev/TLÜ ja 2019. aastal TalTechi korvpalliklubi meeskondi. Ta oli aastatel 2020–2022 BC Pärnu Sadama abitreener, 2022–2024 aastatel peatreener ning on 2024. aastast taas abitreener.

 Koondises 
Eesti koondisse arvati Kullamäe esimest korda 1989. aastal mänguks Soome vastu. Hiljem mängis ta koondises aastatel 1992–2004 ja 2007–2008. Kokku pidas Kullamäe Eesti koondises 142 mängu. Enim punkte koondisemängus viskas ta 1994. aastal Tallinnas Leedu koondise vastu (65:67) – 32 (3 punkti visked 7/10). Viimase koondisemängu pidas ta Makedoonia vastu 2008. aastal (75:87), kus viskas 11 punkti.Gert Kullamäe. Eesti Korvpalliliit. 1993. aasta Euroopa meistrivõistlustel korvpallis saavutas Eesti koondis Eesti taasiseseisvumise järgse parima, 6. koha. Meeskonnas mängis ka Gert Kullamäe.

Arvestades ainult FIBA ametlikke turniire (olümpiamängud, MM, EM ja nende valikturniirid), oli Eesti meeste koondise kõigi aegade resultatiivsustabelis 2015. aastal Gert Kullamäe esikohal 916 visatud punktiga 78 mängust.Eesti kõigi aegade resultatiivseim tiitlivõistlustel on Kullamäe, järgnevad Pehka, Müürsepp, Metstak, Kuusmaa. ohtuleht.ee, 7. detsember 2015

Ta on olnud aastatel 2010–2012 Eesti meeste koondise treeneriks (peatreener Tiit Sokk) ja aastal 2017 noormeeste U18 koondise treeneriks.

 Klubid 
 Mängijana 
 1985–1989 TPI
 1989–1990 TPEDI
 1990–1993 Tallinna Kalev
 1993–1994 Kaunase Žalgiris
 1994–1996 BC Kalev
 1996–1997 Kamee
 1998–2000 BC Kalev
 2000–2001 Oostende Telindus
 2001–2002 BC Hotronic
 2002–2004 Bambergi Brose Baskets
 2004–2006 Den Bosch EiffelTowers
 2006–2009 Tartu Ülikool/Rock

 Treenerina 
 2009–2012 Tartu Ülikool/Rocki abitreener
 2010–2012 Eesti meeste rahvuskoondise abitreener
 2012–2017 Tartu Ülikool/Rocki peatreener
 2018 Tallinna Kalev/TLÜ peatreener
 2019 Tallinna Tehnikaülikooli korvpalliklubi peatreener
 2020-2022 BC Pärnu Sadama abitreener
 2022–2024 BC Pärnu|BC Pärnu Sadama peatreener
 2024–... BC Pärnu|BC Pärnu Sadama abitreener

 Saavutused 
 Mängijana 
 NSV Liidu meister (1991)
 Leedu meister (1994)
 Belgia meister (2001)
 Belgia superkarikas (2000)
 Hollandi meister (2006)
 7-kordne Eesti meister (1992, 1993, 1995, 1996, 1998, 2007, 2008)
 3 Eesti karika võitja (1992, 1993, 1996)
 2-kordne Korvpalli Meistriliiga kõige väärtuslikum mängija (1998, 2000)
 2-kordne Eesti aasta parim korvpallur (1999, 2006)

 Treenerina 
 2-kordne Eesti meister (2010, 2015)
 5 Eesti karika võitja (2009–2011, 2013, 2014)
 Korvpalli Meistriliiga aasta treener (2015)

Tunnustus
 2010 – Valgetähe V klassi teenetemärk 

Isiklikku
Tema pojad on korvpallurid Kristian Kullamäe ja Oliver Kullamäe.

 Viited 

 Välislingid 

 Gunnar Press. Kullamäe sai lõpuks aru, mida Salumets temast tahtis ohtuleht.ee, 31. mai 2000
 Gert Kullamäe saates "Kukul külas" Kuku Raadio, 1. juuni 2008
 Gert Kullamäe lõpetas tegevmängija karjääri Postimees, 21. juuli 2009
 Gert Kullamäe kahest erinevast korvpallimaailmast sportland.ee, 20. märts 2015

Kategooria:Eesti korvpallurid
Kategooria:Eesti korvpallitreenerid
Kategooria:Valgetähe V klassi teenetemärgi kavalerid
Kategooria:Sündinud 1971